Egy kihívója volt a mohácsi polgármesternek, aki tragikus körülmények között pénteken meghalt. Ilyenkor már nem lehet új jelöltet állítani az október 13-i választásra.

Önkormányzati választás 2019 Idézze fel a 2019-es önkormányzati választás kampányának és a szavazás napjának eseményeit, illetve kövesse a fejleményeket cikksorozatunkkal. Innen megtudhat mindent arról, mi történik az ország önkormányzataiban.

Szekó József fideszes polgármester tragikus halála után egy polgármester-jelölt maradt a Baranya megyei településen, a szocialista Csorbai Ferenc. Ő már meg is nyerte a választást: a hvg.hu-nak a párt szóvivője, Nyakó István azt mondta, jelöltjük nem lép vissza. Megkérdeztük, miért, mire Nyakó azt mondta,

mert hivatalos jelölt, leadta a szükséges ajánlásokat. Ketten érezték magukat alkalmasnak a polgármesterségre, egyikük elhunyt, ettől ő még alkalmasnak érzi magát, meg is kapta a kellő támogatást.

Szekó József pénteken hunyt el, helyette nem állíthat új jelöltet a Fidesz. Ha a szocialista jelölt visszalépett volna, időközi polgármester-választást írhattak volna ki. Szekó öt éve csaknem 70 százalékkal nyert.